О б р а з л о ж е њ е

У циљу усклађивања пословања Туристичке организације Ниш са Законом о туризму („Службени гласник РС“, број 17/2019) и Законом о запосленима у јавним службама („Службени гласник РС“, број 113/2017 и 95/2018), врши се измена и допуна Одлуке о Туристичкој организацији Ниш – пречишћен текст („Службени лист Града Ниша“, број 74/2017).

Одредбама члана 32. Закона о туризму предвиђени су извори обезбеђивања средстава за рад туристичких оранизација у јединицама локалне самоуправе.

Имајући у виду наведене изворе из члана 32. поменутог закона, туристичке организације више не обезбеђују средства за рад из прихода остварених обављањем делатности из сопствених средстава.

Одредбама члана 41. Закона о туризму прописано је да годишњи програм рада и план промотивних активности Туристичка организација Ниш, пре њиховог усвајања од стране Управног одбора, доставља Туристичкој организацији Србије на прибављање претходне сагласности у делу плана промотивних активности.

 Одредбама члана 74. Закона о запосленима у јавним службама, који ће се примењивати од 1.јануара 2020. године, именовање директора, односно другог лица које руководи радом јавне службе, врши се након спроведеног конкурсног, односно изборног поступка за директора заснованог на вредновању кандидата у складу са законом којим се уређује рад јавне службе.

Сходно наведеном, предлаже се доношење Одлуке о измени и допуни одлуке о Туристичкој организацији Ниш, као у тексту.

У Нишу, 16.10.2019. године.

 Градска управа Града Ниша

 Секретаријат за привреду

 СЕКРЕТАР

 Драган Карличић